Ukkometto

Ukkometto (myös Metto) on Kemin Meripuistossa sijaitseva patsas, jonka on suunnitellut kuvanveistäjä Aimo Taleva.

Ukkometto valmistui Kemin kaupungin tilauksesta 1978. Teos sijoitettiin Kemin ammattioppilaitoksen pihalle, jossa se oli yli 20 vuotta. Kun ammattioppilaitoksen rakennus purettiin ja oppilaitos muutti uusiin tiloihin, teos varastoitiin. Teos sijoitettiin uudelleen nykyiselle paikalleen Meripuistoon vuonna 2010.

Teos on valmistettu haponkestävästä teräksestä ja sen toteuttivat ammattioppilaitoksen opiskelijat Talevan työmallin mukaan. Teosta kuvataan "Talevalle tyypilliseksi konstruktiiviseksi työksi, jonka lähtökohtana ovat luonnon rakenteet".

Lähteet 

Suomen patsaat ja veistokset
Kemin nähtävyydet
Sauvosaari